January 2018 - AFGRI Agri Services
31/01/2018 /in Frontpage Article, Landbouweekliks /by Michelle la Cock
Wagyu word beskryf as die kaviaar van beesvleis en in die nuutste episode van Landbouweekliks ontmoet kykers ’n pionier van dié beesras in Suid-Afrika.
Mnr. Brian Angus van die plaas Woodview by Arlington in die Vrystaat het een van die oudste Angusstoeterye in die land. Hy het reeds in 1999 die Wagyu-ras Suid-Afrika help vestig.
Die Japannese beesras is bekend vir ’n besondere marmering van die vet in die vleis wat die smaak en tekstuur verander. Dit staan ook bekend as die eksklusiefste vleis ter wêreld. Angus se dogter, Megan, wat saam met hom boer, sê met reg die ras se vleis is so besonders dat hy homself bemark!
Kykers sal in die episode meer leer oor Angus se boerdery – van sy voerkraal, ontbeningsaanleg en saaiery met mielies waarvan kuilvoer gemaak word tot die Wagyu-beeste. Die Angusfamilie is reeds meer as ’n eeu op die plaas.
Me. Megan Angus, wat bemarking gestudeer het, help haar pa met die bemarking van hul produkte, wat as vakuumverpakte snitte aan ’n verskeidenheid van klante verkoop word.
In ander segmente in die program gesels mnr. Ronald King van PSG met die joernalis Lucille Botha oor die voordele en nadele van&nbsp;uittree-annuïteite, terwyl mnr. Japie van der Westhuizen van SA Stamboek gesels oor die konteks waarin genomika ’n hulpmiddel vir veeboere kan wees. Mnr. Sarel Opperman, groothandelbemarker van Afgri Equipment, vertel meer oor die waarde wat die JCB-telelaaier op jou plaas kan toevoeg.
Mnr. Theo Vorster, ekonoom en uitvoerende hoof van Galileo Capital, vertel meer oor die verskillende toepassings van tegnologie in die landbou en hoe selfs nuwe toetreders tot die mark voordeel uit nuwe tegnologie kan put.
Landbou.com se virtuele veearts, dr. Faffa Malan, gee meer inligting oor muskiet- en muggietyd, en die virussiektes, soos knopvelsiekte, slenkdalkoors en driedaestywesiekte, wat daarmee gepaardgaan.
In dié week se uitdaging probeer die aanbieder, Ivor Price, om ’n bul se saad te tap – beslis die kyk werd!
https://www.afgri.co.za/wp-content/uploads/2018/01/landbouweekliks_AFGRI-logo.jpg 2437 2328 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-31 11:36:182018-02-07 11:36:09Landbouweekliks bekyk die wonder van Wagyu
30/01/2018 /in Frontpage Article, Landbouweekliks /by Michelle la Cock
In episode vier van Landbouweekliks leer Ivor Price hoekom Wagyubeesvleis van die eksklusiefste vleis ter wêreld is.
Hy en die Landbouweekliks-span besoek Brian Angus by Arlington in die Oos-Vrystaat om uit te vind hoekom dié beesras so besonders is en hoe Brian-hulle die volledige waardeketting bestuur. ’n Interessante uitdaging lê ook weer vir Ivor voor – dié keer leer hy ’n bul van nader ken…
https://www.afgri.co.za/wp-content/uploads/2018/01/landbouweekliks_AFGRI-logo.jpg 2437 2328 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-30 11:33:012018-05-06 08:58:53‘Die kaviaar van beesvleis’
https://www.afgri.co.za/wp-content/uploads/2018/01/2018_01_AFGRI_Bulls_Composite_Logo_web-01.jpg 2334 2334 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-26 11:30:232018-01-31 11:31:34Vodacom Bulls team to face Cell C Sharks in Polkwane
23/01/2018 /in Frontpage Article, Landbouweekliks /by Michelle la Cock
‘Beleef boere soos jy hulle nog nooit voorheen beleef het nie’
Kom reis saam na van Suid-Afrika se beste boere saam met Landbouweekblad, Suid-Afrika se grootste en invloedrykste landboutydskrif. Dié boere bepaal die agenda en dink nuut en só los hulle ook van die land se grootste probleme op. Hulle is groot boere, klein boere, manlike boere, vroulike boere, wit, swart en bruin. En dan is daar natuurlik ook die groot masjiene, pragtige diere en indrukwekkende boorde en landerye!
VIA se nuwe program, Landbouweekliks, gaan nie net lig werp op die tegniese aspekte van landbou nie, maar ook op die boere se visie en lewenspad. Kenners gaan ook elke week raad en inligting oor spesifieke onderwerpe deel, en Landbouweekblad se redakteur en ’n paar joernaliste gaan ook te sien wees. Dié program is ’n vennootskap tussen VIA en Landbouweekblad, Suid-Afrika se grootste landboutydskrif. Landbouweekliks begin op Dinsdag 9 Januarie 2018 om 19:30 eksklusief op die Afrikaanse leefstylkanaal VIA (DStv-kanaal 147).
Die geliefde radio- en TV-persoonlikheid Ivor Price reis in elke episode na plase regoor Suid-Afrika. Hy ontmoet besonderse boere met hope entoesiasme vir die landboubedryf, sowel as die span mense wat saamwerk om die boerdery vorentoe te neem. Soos die Laeveldse boer Milaan Thal- witzer in die eerste episode sê: “Jy kan nie ’n besigheid bestuur en bedryf as jy nie goeie werkers het nie. Daarom gaan ons uit ons pad om vir ons werkers so veel voordele as moontlik te bied.”
‘Doen meer met minder’
“Ons boere is van die beste bestuurders in ons ekonomie,” sê Chris Burgess, hoofredakteur van Landbouweekblad. “Nie net moet hulle ’n magdom veranderlikes, soos die weer en die wisselkoers (wat grootliks buite hulle beheer is) suksesvol bestuur nie, maar hulle moet ook met vernuwende oplossings vorendag kom vir byna onoorkombare probleme. Een daarvan is dat hulle insetkoste gewoonlik vinniger styg as die prys van die produkte wat hulle produseer. Hulle moet die heeltyd nuut dink, nie net met hulle masjiene nie, maar ook in hulle koppe, om meer met minder te kan doen. Die resultaat is besonderse mense met ’n besonderse perspektief op die lewe wat gewone kykers sal verras en verstom. Beleef boere soos jy hulle nog nooit vantevore beleef het nie.”
Ivor besoek verskeie boerderye – van winter- en somergraan, vee, vrugte en wyn tot suksesvolle bemagtigingsprojekte. In Landbouweekliks rol Ivor ook sy moue op vir ’n bietjie handearbeid op die plaas. Dit sorg vir lekker humor én bied insig tot die daaglikse plaaslewe. Te midde van die harde werk, sweet en saamkuier leer ons hoe belangrik die landboubedryf werklik in Suid-Afrika is.
“VIA se leefstyl-inhoud bied die ideale platform vir ’n moderne landbouprogram wat klem lê op Suid-Afrikaners wat voluit boer,” sê Izelle Venter, VIA se kanaalhoof. “Die program sal nie net die
landbougemeenskap aan die hart gryp nie, maar ook gewone verbruikers wat graag wil verstaan waar hulle kos vandaan kom.”
Nuwe episodes van Landbouweekliks word elke Dinsdag om 19:30 uitgesaai met heruitsendings op Sondae om 17:30. Die twee seisoene van die program bestaan uit 26 episodes van ’n halfuur elk. Die program is ook op DStv Now beskikbaar.
Landbouweekliks word deur Brand Republic vervaardig en met trots ondersteun deur die hoofborg AFGRI en ook dié rolspelers in die landboubedryf: GWK, Monsanto (Dekalb SA), MSD, PSG en Hinterland.
• VIA se programroosters word in Afrikaanse koerante, Huisgenoot en tvplus gepubliseer en is ook op viatv.co.za en dstv.com beskikbaar. Volg VIA TV op Facebook en @viatv op Instagram om op hoogte te bly van programnuus.
• Besoek Landbou.com vir nog inligting oor die boere en plase.
• Vir nog besonderhede oor VIA se programme of aanbieders, stuur e-pos aan Saskia Hill by saskia.hill@media24.com of besoek viatv.co.za.
https://www.afgri.co.za/wp-content/uploads/2018/01/landbouweekliks_AFGRI-logo.jpg 2437 2328 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-23 11:26:462018-02-07 11:34:04MERKWAARDIGE BOERE, BUITENGEWONE STORIES
22/01/2018 /in Frontpage Article, Vodacom Blue Bulls /by Michelle la Cock
https://www.afgri.co.za/wp-content/uploads/2017/08/2018_01_AFGRI_Bulls_Composite_Logo_web-01.jpeg 2334 2334 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-22 15:23:192018-01-31 11:26:18VODACOM BULLS ANNOUNCE EXCITING 38 MAN SQUAD
22/01/2018 /in Frontpage Article, Landbouweekliks /by Michelle la Cock
https://www.afgri.co.za/wp-content/uploads/2018/01/landbouweekliks_AFGRI-logo.jpg 2437 2328 Michelle la Cock https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Michelle la Cock2018-01-22 14:32:082018-05-06 08:58:53Landbouweekliks kuier by suksesvolle Drakensberger-boer